Rime-rame d' efant

On **rime-rame d' efant** (on dit eto : ene **contene** u on **rima d' efant**), c' est ene pitite tournurete ki les efants djhèt, u k' on dit ås efants, po djouwer. 

I polént esse eto dit cwand on dmandéve di raconter ene fåve, po fé linwter les efants.

*Les [[toitche-linwe]] sont eto rwaitîs pacô come des rimes-rames d' efants.*

## Sôres di rime-rame d' efant
* les contenes (rimas po-z aprinde les nombes)
* les contenes po poter
* les zoupleuses
* les hosseuses
* les doetreces
* les tiestreces (rimas sol tiesse)
* les biesreces (rimas so les biesses)
* Les soyeuses
* Les rimes a disti
* Les djeus d' pougns

## Rime-rames avou les biesses
* Tot prindant ene biesse å Bon Diu so leu doet, les efants polèt dire :
Costirete del Sint-Mårtén,
Si ti n' mi dis nén 
K' i frè bon dmwin 
Dji t' côpe li tiesse inte deus fiermints.

* Avou les caracoles.
thumb
Caracole, lumçon;tape tes coines å lon
Caracole,pistole,grand-mere Iyole
Caracole,pistole,michtrole;muche tes croles
Caracole,Muche tes crolesMuche tes coines et tes saeyeasT' årès plin ene téle di clair laecea

* Avou les poyes
Rossete poyete
Ki monte sol berwete;
Rossez poyon
Ki monte sol begnon.

## Contenes avou des ptits nos
 Rima ås ptits nos
:*Djihan et Djhene fiyént del [[tchene]]
:*Djihan trota Djihene si såva.

:*Djan et Djene rivnént d' Dinant
:*Djene touma, Djan l' ramassa; 
:*Djene fijha des wåfes, Djan les magna.

:*N' av' nén veyou Louwis
:*Al copete di s' [[:Wikt:tcheri|tcheri]] 
:*Ki disploméve les poyes 
:*Po fé del ratatouye ?

:*Djozé, Djozete 
:*Ki tcheye, ki pete, 
:*Dins lès stapetes 
:*D' amon Lorete. 

== Tiestreces ==
Dins l' pus corant des rime-rame tiestreces, on toutche les [[tchveas]], li [[front]], les [[oraye]]s, les [[ouy]]s, li [[nez]] onk après l' ôte; al fén, on mete li doet dins l' [[boke]], avou l' dierin no.
:*Li corti ås ptitès biesses
:*Li buca
:*Les deus schoûtas
:*Les deus waitas
:*Li noda
:*L' [[avala]].* 

Vo-z è ci ene ôte, la k'  cmince purade på minton :
:*Minton *(tot piçant l' minton)
:*Boke di mignon *(tot toutchant l' boke)
:*Nézet *(tot piçant l' nez)
:*Ouyet *(tot toutchant onk des ouys)
:*Tipe e-n erî l' bonete (tot fijhant toumer l' bonete di l' efant e-n erî l' front).*

La ene tiestrece ki dischind pus bas, mins fok po les ptits gaméns :
:*Li djeu ås biesses (les tchveas)
:*Les deus finiesses (les ouys)
:*Li shofla (tot toutchant l' nez)
:*L' avala (tot toutchant l' boke)
:*Li tabeur ås canadas (tot toutchant l' vinte)
:*Li ptit xhuflet ki va todi (tot toutchant li ptit vé)*

== Coufî-coufou ==
<blockquote><i><poem>
C' esteut ene feye Coufî-coufou, 
Ki shofléve si mere e cou. 
I shofla si lon 
K' i rescontra Mareye Grognon
- Wice alez vs, Mareye Grognon? 
- Dji va-st ås viers et ås lumçons, 
Po monsieu l' curé, 
K' a les fives et les fruzions</poem></i></blockquote>

== Totès sôres ==
<blockquote><i><poem>
– Bimbam ! Kî çk' est moirt ?
– C' est Gaspård.
– Kî çki l' a dit ?
– Li ptite soris
– Wice est ele ?
– Didins l' tchapele.
– Ki fwait ele ?
– Des dinteles.
– Po kî ?
– Po Monsieu, po Madame, et po tos les rwès d' Espagne.</poem></i></blockquote>

== Dins des ôtes lingaedjes ==
E l' arabe marokin, on pout de côps rtrover li sourdant istorike di sacwants rime-rames d' efant, come do [[Tikchbila (rime-rame di djeu e l' arabe marokin)|Tikchbila]]

== Alére ==
* [[Motî del Gléjhe]] p. 166-172.
* *De la Meuse à l' Ardenne*, l° 2 (1986) pp. 97-103; l° 3 pp. 77-83 & l° pp 75-90.

==  ==
*
** [https://rifondou.walon.org/sicole/00b.php Cwand troes vatches evont-st ås tchamps]
** [https://rifondou.walon.org/sicole/00e.php Sacwants rimas d' efant]
* [http://www.criwe-walonescole.be/files/cahier%2011%20-%20enfantines%20liegeoises.pdf Rime-rame d' après Lidje] 
*  [https://patrimoineculturel.cfwb.be/fileadmin/sites/colpat/uploads/GRAPHISME/Publications/Patrimoine_immateriel-mobilier/Vivant_1_vf.pdf#Vivant%201_vf.indd%3A.25165%3A97 Françoise Lempereur, *« Où est passée la petite souris verte qui courait dans l’herbe ? Réflexion sur l’univers (désen)chanté des enfants »'']

## Sourdants & pî-notes